ໃນ​ການ​ເດີນ​ທາງ ໄປ​ລີ​ເບຍ ເພື່ອ​ຕັ້ງ​ຖິ່ນ​ຖານ​ໃໝ່ ອົບ​ພະ​ຍົບ​ແມ່ນ​ເອົາ​ເສັ້ນ​ທາງ ທີ່​ເປັນອັນ​ຕະ​ລາຍ
ກ່ອນ​ເດີນ​ທາງ​ໄປ​ຮອດ​ລີ​ເບຍນັ້ນ ທ້າວ​ໂອ​ມາ​ໄດ້​ຫລົບ​ໜີ​ກ ານ​ຂ້າ​ລ້າງ​ເຊື້ອ​ຊາດ​ເຜົ່າ​ພັນ​ ໃນ​ເຂດ​ດາ​ຟົວ​ຂອງ​ຊູ​ດານ ແລະ​ລອດ​ຊີ​ວິດມາ​ໄດ້ ​​ຈາກ​ເສັ້ນ​ທາງ​ພວກ​ຍົກຍ້າຍ​ຖິ່ນ​ຖານ ​ທີ່​ເປັນ​ອັນ​ຕະ​ລາຍ​ທີ່​ສຸດ​ໃນ​ໂລກ​.
ໃນກາງເດືອນມິຖຸນາຜ່ານມາ ທ້າວອັບດູລຣາຊູລ ອີບຣາຮິມ ໂອມາ ອາຍຸ 38 ປີ ໄດ້ຈ້າງພວກລັກລອບສົ່ງຄົນ ໃຫ້ສົ່ງລາວພ້ອມກັບພັນລະຍາຂອງລາວ ແລະລູກສາວນ້ອຍໆ 2 ຄົນ ອອກຈາກລີເບຍ ໃນການກ່າວຜ່ານທາງ Whatsapp ໃນລະຫວ່າງການເດີນທາງນັ້ນ ລາວບໍ່ສາມາດບອກໃຫ້ຮູ້ວ່າ ລາວຈະຖືກສົ່ງໄປໃສ ລາວຂຽນລົງໃນການສົ່ງຂໍ້ຄວາມ ໂດຍບໍ່ໄດ້ແຈ້ງໃຫ້ຮູ້ທັງໝົດກ່ຽວກັບຄວາມຄິດຂອງລາວວ່າ “ບໍ່ມີຄວາມປອດໄພຢູ່ໃນລີເບຍ ຂ້ອຍໄດ້ຫລົບໜີໄປ ” ກ່ອນເດີນທາງໄປຮອດລີເບຍນັ້ນ ທ້າວໂອມາໄດ້ຫລົບໜີການຂ້າລ້າງເຊື້ອຊາດເຜົ່າພັນໃນເຂດດາຟົວຂອງຊູດານ ແລະລອດຊີວິດຈາກເສັ້ນທາງພວກຍົກຍ້າຍ ຖິ່ນຖານທີ່ເປັນອັນຕະລາຍທີ່ສຸດໃນໂລກມາໄດ້ ເກືອບທຸກໆຄົນທີ່ເດີນທາງໄປຍັງເຂດແຄມຝັ່ງທະເລຂອງລີເບຍ ໃນຄວາມຫວັງເພື່ອຈະເດີນທາງຕໍ່ໄປຍັງຢູໂຣບນັ້ນ ໄດ້ປະເຊີນກັບການທຸບຕີ ການຂົ່ມຂືນສຳເລົາ, ການທໍລະມານຫຼືບໍ່ກໍການລັກພາໂຕ ອີງຕາມອົງການຂ້າຫຼວງໃຫຍ່ອົບພະຍົບສະຫະປະຊາຊາດຫຼື UNHCR ພວກລັກລອບຂົນສົ່ງຄົນ ໄດ້ຮຽກຮ້ອງເອົາເງິນຈາກບັນດາຄອບຄົວຊຶ່ງຕາມປົກກະຕິກໍທຸກຍາກຢູ່ແລ້ວ ເພື່ອເປັນການແລກປ່ຽນກັບຊີວິດຂອງຄົນທີ່ພວກເຂົາເຈົ້າຮັກ ທ່ານຊາລີ ແຢັກລີ ໂຄສົກຂອງອົງການ UNHCR ທີ່ນະຄອນເຈນີວາ ກ່າວວ່າ “ພວກເຂົາເຈົ້າໄດ້ຖືກລ່ວງລະເມີດ ສິດທິມະນຸດຮ້າຍແຮງທີ່ສຸດໃນໂລກ ໃນທຸກ ມື້ນີ້ ພວກເຮົາບໍ່ຮູ້ຈັກວ່າ ມີຫຼາຍປານໃດໄດ້ເສຍຊີວິດ ໃນລະຫວ່າງການເດີນທາງ ” ຢູ່ທີ່ກອງປະຊຸມອົບພະຍົບສະຫະປະຊາຊາດ ໃນວັນພຸດວານນີ້ ຜູ້ຕາງໜ້າຖາວອນຂອງລີເບຍປະຈຳສະຫະປະຊາຊາດ ທີ່ນະຄອນເຈນີວາກ່າວວ່າ ບັນດາປະເທດທີ່ຮັ່ງມີຂອງໂລກຄວນເອົາມາດຕະການປ້ອງກັນຫຼາຍຂຶ້ນ ສຳລັບພວກທີ່ຮູ້ສຶກວ່າເຂົາເຈົ້າຈຳເປັນຕ້ອງໄດ້ຫລົບໜີຈາກປະເທດຂອງເຂົາເຈົ້າຢູ່ແລ້ວນັ້ນ ເອກອັກຄະລັດຖະທູດທາມິມ ແອັມ ບາຍອູ ກ່າວວ່າ “ກ່ອນທີ່ຈະໄດ້ຮັບຖານະອົບພະຍົບຢ່າງເປັນທາງການນັ້ນ ພວກອົບພະຍົບໄດ້ປະເຊີນກັບໂສກນາດຕະກຳທີ່ໜ້າຢ້ານກົວໂດຍການອົບພະຍົບແລະຍົກຍ້າຍຖິ່ນຖານ ໃນຖານະທີ່ເປັນປະເທດທາງຜ່ານ ລີເບຍແມ່ນຄຸ້ນເຄີຍເປັນທີ່ສຸດກ່ຽວກັບຂັ້ນຕອນສອງຂັ້ນທຳອິດ ” ທ້າວໂອມາກ່າວຕື່ມວ່າ ເຖິງແມ່ນການເດີນທາງຜ່ານ ເປັນອັນຕະລາຍກໍຈິງ ແຕ່ການອາໄສຢູ່ໃນປະເທດລີເບຍເອງ ກໍບໍ່ແມ່ນທາງເລືອກທີ່ດີ ເຊັ່ນດຽວກັນ